อยู่ในช่วงประจำเดือน แต่ประจำเดือนไหลเฉพาะตอนเข้าห้องน้ำ มีอาการปวดท้องน้อยตามปกติ จะเป็นอะไรมั๊ยคะ
สวัสดีค่ะ ในช่วงที่เข้าห้องน้ำ อาจจะมีเบ่งถ่ายอุจจาระหรือเบ่งขับปัสสาวะออกมา ซึ่งจะเพิ่มแรงดันในท้อง ทำให้มีเลือดประจำเดือนไหลออกมามาก ทำให้เห็นชัดเจนว่าออกมาได้ แต่ในช่วงปกติ อาจจะแค่ไหลซึมๆติดผ้าอนามัยไปเรื่อยๆ จนทำให้สังเกตไม่ชัดดังนั้นถ้ายังเป็นเลือดประจำเดือนที่มาตรงรอบปกติ คือประมาณ 22-35 วันจากครั้งก่อน ร่วมกับมาประมาณ 3-7 วันแล้วหยุดไป ไม่ไหลออกมาอีก ก็น่าจะเป็นเลือดประจำเดือนปกติ อาจปวดหน่วงท้องน้อยร่วมด้วยประมาณ 1-2 วันแรกค่ะแต่หากเลือดไหลต่อเนื่อง กระปริดกระปรอยระหว่างรอบเดือนอีก หรือไหลปนมากับปัสสาวะชัดเจน ควรไปพบแพทย์เพื่อหาสาเหตุอื่นๆเพิ่มเติม